લખનૌ: ગંગા, યમુના અને અદ્રશ્ય સરસ્વતીના તટ પર વસેલો ઉત્તર પ્રદેશનો અલ્લાહાબાદ જિલ્લો હવે પ્રયાગરાજ તરીકે ઓળખશે. મંગળવારે મળેલી યુપી કેબિનેટની બેઠકમાં અલ્લાહાબાદનું નામ બદલીને પ્રયાગરાજ કરવાના પ્રસ્તાવને મંજૂરી આપવામાં આવી. લાંબા સમયથી સંત અને સ્થાનિક લોકો અલ્લાહાબાદનું નામ બદલીને પ્રયાગરાજ કરવાની માગ કરી રહ્યા હતા. આવતા વર્ષે તીર્થરાજ પ્રયાગમાં કુંભ મેળાનું આયોજન થવાનું છે, જેમાં દુનિયાભરમાંથી કરોડો લોકો આવવાની શક્યતા છે. રાજ્ય સરકાર આ કુંભ મેળાની તૈયારી પર કરોડો રૂપિયા ખર્ચ કરી રહી છે.